open-index/open-wikipedia-markdown huggingface dataset:
צייר אכילס

[שמאל|ממוזער|200px|[אדיפוס והספינקס על גבי אמפורה, 440-430 לפנה"ס, אוסף עתיקות המדינה , מינכן.]]
"**צייר אכילס**" (באנגלית: **Achilles Painter**) הוא כינוייו של אמן קרמיקה יווני שהפעיל סדנת קרמיקה בתקופה שבין 460 לפנה"ס ל-420 לפנה"ס. 

את הכינוי טבע החוקר הסקוטי ג'ון ביזלי (John Beazley), בעקבות תיאורו של אכילס על גבי כד אמפורה בסגנון הדמות האדומה הנמצא במוזיאון הוותיקן. על פי ניתוח סגנוני מניחים חוקרים כי צייר זה קיבל את הכשרתו אצל "הצייר מברלין" (Berlin Painter), שפעל ככל הנראה בין השנים 490-460 לפנה"ס. החוקרים זיהו כשלוש מאות פריטים קרמיים המיוחסים לסדנה זו. כלים אלו מצוירים בשלוש הטכניקות העיקריות של ציור כדים בתקופה - "דמות אדומה", "דמות שחורה" ו-"רקע לבן".

הפריטים המוקדמים מן הסדנה מאופיינים בשימוש בטכניקת הדמות האדומה על רקע שחור וביצירת קומפוזיציה מאוזנת המורכבת משתי דמויות. יצירות אלו השרישו את ההנחה כי אלו הן היצירות ה"קלאסיות" ביותר מן התקופה הקלאסית באומנות היוונית המאה ה-5 לפנה"ס. עוד ידועה קבוצה גדולה של כדי לקיתוס (Lekythos), כדוגמת "כד המוזה", שנוצרו החל ממחצית המאה ה-5 לפנה"ס. כדים אלו נושאים עיטורים לצד כמות גדולה של כתובות יווניות עיטוריות (Kalos inscription).

## קישורים חיצוניים

* 

קטגוריה:ציירי יוון העתיקה
ברנרד שרייר

סר **ברנרד שרייר** (28 במרץ 1918 – 1 ביוני 2013) היה איש עסקים ומיליונר יהודי ישראלי-בריטי-הונגרי, בעל חברת CP Holdings ויו"ר הדירקטוריון של חברת זוקו שילובים (יבואנית קטרפילר בישראל ומספקת כלי צמ"ה וציוד הנדסי לצה"ל). ב-2009 ה"סאנדיי טיימס" העריך את הונו ב-182 מיליון לירה שטרלינג. שרייר שירת בצה"ל כמפעיל ציוד מכני הנדסי (צמ"ה) בחיל ההנדסה במלחמת העצמאות ובהמשך שמר על קשר עם חיל ההנדסה.

## ביוגרפיה
שרייר נולד בכפר באוסטריה, בנו של איש עסקים שעסק בטקסטיל. בעקבות עליית היטלר לשלטון בגרמניה הנאצית וסיפוח אוסטריה עלה שרייר לארץ ישראל ובה פגש את אשתו לעתיד.

ב-1948 גויס לצה"ל שזה עתה קם, ושירת כמפעיל ציוד מכני הנדסי. במסגרת שירותו היה מעורב בבניית הדרך לאילת. ב-1951 נאלץ לסיים את שירותו.

לאחר השחרור המשיך שרייר לעסוק בתחום ההנדסה והקים עם עוד שלושה קציני הנדסה לשעבר חברת בנייה. ב-1955 קיבל הצעה גדולה לבנייה בטורקיה אך ויתר עליה לאחר שקיבל בקשה מיוחדת לסייע לצה"ל בהכנות למבצע קדש. לאחר שלושה וחצי חודשים בהם סיים לעזור לצה"ל, חזר לעסקים. שרייר עבר לגור בבריטניה ב-1957 הקים את חברת CP Holdings והרחיב את עסקיו גם לתחום המלונאות ותעשיית הרכב בהונגריה. שרייר הצליח בתחום המלונאות והפך לבעל רשת המלונות הגדולה בהונגריה, ובכך תרם ליחסי הונגריה-הממלכה המאוחדת. על תרומה זו זכה בתואר אבירות ממלכת הממלכה המאוחדת.

ב-1989 רכש שרייר את החברה הישראלית לטרקטורים וציוד בע"מ, יבואנית כלי צמ"ה תוצרת קטרפילר (בעיקר, אך גם תוצרת חברות אחרות) בישראל, וב-2001 מיזג את החברה עם זוקו שילובים שבבעלותו. בתור מנכ"ל חברת CP Holdings שימש שרייר גם כיושב ראש הדירקטוריון של חברת זוקו שילובים. באמצעות חברת-הבת טרקטורים וציוד ITE, סיפקו שרייר וזוקו שילובים כלי צמ"ה לצה"ל, בהם דחפורי די-9, והחברה סייעה בהסבתם לשירות צבאי (כגון סיוע בתכנון וייצור השריון) ואחזקתם.

כן היה מבעלי מרכנתיל דיסקונט, שותף בקבוצת גרנית הכרמל, והחזיק במניות "בנק לאומי בריטניה" ובמניות "בנק לאומי שווייץ".

שרייר תרם להקמת ביתן הנצחה לחיל ההנדסה הקרבית באנדרטה של החיל בין היישוב משמר דוד ליער חולדה.

## קישורים חיצוניים
* 
* האתר של זוקו שילובים
* האתר של טרקטורים וציוד I.T.E

## הערות שוליים

קטגוריה:אנשי עסקים יהודים
קטגוריה:חיילי חיל ההנדסה הקרבית
קטגוריה:ישראלים שנולדו ב-1918
קטגוריה:ישראלים שנפטרו ב-2013
יעקב צבי מקלנבורג

שמאל|ממוזער|150px|עמוד השער של הספר "הכתב והקבלה"
הרב **יעקב צבי מֶקְלֶנְבּוּרג** (**מעקלענבורג**; תקמ"ה בערך – י' בניסן תרכ"ה; 1785 – 1865) היה מרבני גרמניה במאה ה-19. התפרסם בחיבורו על התורה **הכתב והקבלה**. ספרו זה היה הראשון בסדרת ספרים שהתפרסמו בתקופתו על ידי רבנים אורתודוקסים שונים במגמה למנוע את התפשטות הרפורמה.

## ביוגרפיה
נולד בערך בשנת תקמ"ה לאביו גמליאל. בצעירותו עסק במסחר. משנת תק"ץ (1830) שימש כרב בקניגסברג בפרוסיה המזרחית, שם התוודע ל"מתקני הדת" ונאלץ להתמודד עִמם. יחד עם המלבי"ם יצא נגד אספת הרבנים הרפורמים שהתקיימה בשנת תר"ד (1844) בבראונשווייג. באספה זו דנו על תיקונים שיש להכניס בדת ועל קידום תנועתם. החלטות האספה היו ביטול תפילת "כל נדרי" וההיתר לנישואין בין יהודים לגויים. המלבי"ם כתב על אספה זו: 

חיבורו העיקרי הוא פירושו על חמישה חומשי תורה, "הכתב והקבלה". מטרת חיבור זה היא לחבר את התורה שבכתב ("הכתב") עם התורה שבעל פה ("הקבלה"). ספרו זה ראה אור לראשונה עוד בחייו, בשנת תקצ"ט, ונדפס שנית בשנת תר"מ, 15 שנה לאחר פטירתו, במהדורה מורחבת הכוללת פסקאות שנשמטו מהמהדורה הראשונה. מאז נדפס הספר במהדורות נוספות וזכה לפופולריות רבה. לפני מספר שנים יצאה לאור מהדורה מחודשת ומהודרת, והיא מומנה על ידי אחד מצאצאיו וקרויה על שמו - "מהדורת לובינג". בנוסף לחיבור זה כתב פירוש על סדר התפילה בשם "עיון תפילה", שבמהדורותיו הראשונות נדפס יחד עם ספרו של הרב יעקב לורברבוים מליסא "דרך החיים".

בשנת תרכ"א (1861) היה מהראשונים שנתנו את הסכמתם לספרו של הרב צבי הירש קלישר "דרישת ציון". בהסכמתו כתב: .

נפטר בי' בניסן תרכ"ה (1865). ונקבר בקניגסברג.

## שיטתו הפרשנית
מטרת הספר ה"כתב והקבלה" היא  (כך בשער הספר). זהו הפירוש השלם הראשון על התורה שנכתב כנגד הגישה הרפורמית. בהקשר זה מדגיש המחבר . פירושו מראה את היסודות הלשוניים והדקדוקיים של דרשות חז"ל בטקסט המקראי, ובכך מראה את החיבור בין התורה שבכתב לתורה שבעל פה. במקום הקדמה כתב המחבר מאמר מליצי בשם "מאמר התורה", בו כביכול מסבירה התורה בעצמה מדוע נכתבה בלשון קצרה וסתומה המחייבת להסתייע בדברי חז"ל על מנת להבינה. . . הספר כולל פירושים לשוניים ופרשניים מקוריים רבים, והוא מרבה להסתמך מלבד על הפרשנות המסורתית גם על פירושיהם של הגר"א, נפתלי הרץ וייזל ושד"ל.

דוגמאות לפרשנותו המקורית המתבססת על דקדוקים לשוניים:
* את המילה 'וינחם' בפסוק "וינחם ה' כי עשה את האדם בארץ ויתעצב על לבו", הוא מפרש על סמך כמה מקורות במשמעות 'רחמים'. פירוש מקורי זה פותר את קושייתם של פרשנים רבים על פסוק זה.
* את המילה 'אל' בפסוק "ויאמר קין אל הבל אחיו" פירש במשמעות של בעבור או בגלל, כמו בפסוק "אל הנער הזה התפללתי". פירוש זה מתרץ את קושיית רש"י במקום בדרך פשוטה.
* השחתת שיער האמורה בפרשת קדושים היא דווקא השחתה של הרבה שיער בבת אחת. לפי הסבר זה יש מקום להתיר את הסרת השיער במספריים.
* את חטאם של המרגלים בפרשת שלח לך הסביר בכך שהלכו 'לרגל' את הארץ שמשמעותו שלילית, לחפש את מגרעותיה של ארץ ישראל, ולא כפי שנצטוו 'לתור', לחפש את הצדדים הטובים.

## קישורים חיצוניים

* בעל "הכתב והקבלה", באתר Tog
* 
* 
* 
;ספריו
* הכתב והקבלה, נירנברג תרפ"ד, חלא א', חלק ב' 
* 

## הערות שוליים

קטגוריה:פרשני מקרא בעת החדשה
קטגוריה:רבנים אורתודוקסים גרמנים
קטגוריה:תלמידי רבי עקיבא איגר
קטגוריה:גרמנים שנולדו ב-1785
קטגוריה:גרמנים שנפטרו ב-1865
צ'לטנהאם

ממוזער|שמאל|250px|מרכז צ'לטנהם
**צ'לטנהאם** (באנגלית: **Cheltenham**) היא עיר במחוז גלוסטרשייר, בבריטניה, היא סמוכה לערים גלוסטר וסירנסטר. אוכלוסיית העיר מונה 117,500 תושבים, לפי מפקד משנת 2016.

## גאוגרפיה
העיר ממוקמת בקצה הקוטסוולדס ונחשבת לעיר עשירה מאוד. כבר מאז גילוי מעיינות המים החמים ב-1716, הפכה צ'לטנהאם ליעד לחופשה ולמרגוע עבור עשירים מכל אנגליה, ולכן ידועה גם כאזור ספא. נהר צ'לט זורם מתחת לעיר.

העיר ידועה גם בשל הארכיטקטורה הוויקטוריאנית ומרוצי הסוסים שלה, שבהם מוענק "גביע הזהב של צ'לטנהאם". בעיר מתקיים גם פסטיבל ג'אז.

## אישים בולטים
בין האנשים הבולטים שנולדו בעיר:
* אדוארד ג'נר (1749–1823) – רופא, ממציא החיסון נגד אבעבועות שחורות.
* גוסטב הולסט (1874–1934) – מלחין, מחבר הסוויטה התזמורתית "כוכבי הלכת".
* רוברט הארדי (1925–2017) – שחקן.
* בריאן ג'ונס (1942–1969) – מוזיקאי, ממייסדי להקת "הרולינג סטונז".

## ספורט
העיר הייתה מקום מושבה של הפדרציה העולמית לבדמינטון במשך 71 שנים, משנת 1934 ועד לחודש אוקטובר 2005.

## ערים תאומות
* 
* 
* 
* 
* 
* 
* 

## קישורים חיצוניים

* 

* 

## הערות שוליים

קטגוריה:אנגליה: ערים
קטגוריה:גלוסטרשייר
קטגוריה:יישובים שהוקמו במאה ה-13
יעקב ורמן

**יעקב ורמן** (15 באוקטובר 1924 – 12 ביוני 2005) היה ביולוג ישראלי ופרופסור לגנטיקה במכון למדעי החיים ע"ש אלכסנדר סילברמן באוניברסיטה העברית בירושלים.

## אודות
ורמן נולד בשנת 1924 בפרנקפורט שבגרמניה למשפחה יהודית שהיגרה מגליציה, ובשנת 1934 היגרה המשפחה לארץ ישראל והתגוררה בירושלים. ורמן למד בגימנסיה העברית בירושלים ואחר כך פנה ללימודים באוניברסיטה העברית בירושלים. בשנת 1955 קיבל את תואר הדוקטור על עבודת המחקר בנושא הגנטיקה של גמלי שלמה (Mantidae).

לאחר שקיבל את הדוקטורט, נשאר ורמן כחוקר באוניברסיטה העברית. בשנת 1956 מונה כמרצה מן המניין, בשנת 1959 כמרצה בכיר, בשנת 1966 כפרופסור חבר ובשנת 1972 כפרופסור מן המניין. יחד עם המשרה בירושלים הוא החזיק במשרות אקדמיות כחוקר עמית באוניברסיטת קליפורניה בברקלי, כפרופסור אורח במכון קרולינסקה בשטוקלהולם, שוודיה, ובאוניברסיטת ייל בארצות הברית. בשנת 1993 פרש מעבודתו באוניברסיטה העברית, אבל המשיך במחקריו עד למותו בשנת 2005. 

ורמן ערך מחקרים בתחום הגנטיקה ועסק בחקר הכרומוזומים של אורגניזמים בהם חרקים, דגים ויונקים. הוא חקר את מנגנוני המין של חיפושית מסוג בלפס (Blaps) ומינים שונים של גמלי שלמה. כמו כן הוא ערך מחקרים בציטוגנטיקה של בני אדם במעבדתו. 
ורמן טיפח אוסף של בעלי חיים וצמחים של סביבת ארץ ישראל עם דגש על חרקים. כיום "האוסף האנטמולוגי של יעקב ורמן" שמור באוניברסיטת תל אביב. הוא זכה לכך שתשעה מינים של חרקים, קרויים על שמו, wahrmani. 

מלבד הביולוגיה, ורמן התעניין מאוד בהיסטוריה של ארץ ישראל ואף כתב יחד עם בנו, ההיסטוריון דרור ורמן, מאמרים בתחום.

## קישורים חיצוניים

* אודות ורמן באתר אוספי הטבע של אוניברסיטת תל אביב
* ד"ר כרמלית ריצ'לר, (Jacob Wahrman (1924–2005
* 
* [
* 

==הערות שוליים==





[[קטגוריה:סגל האוניברסיטה העברית בירושלים: מדעי החיים](https://www.nli.org.il/he/archives/NNL_ARCHIVE_AL002675786/N

*)]
קטגוריה:ביולוגים ישראלים
קטגוריה:בוגרי גימנסיה רחביה
קטגוריה:בעלי תואר דוקטור מהאוניברסיטה העברית בירושלים
קטגוריה:יהודים הקבורים בהר המנוחות
קטגוריה:ישראלים שנולדו ב-1924
קטגוריה:ישראלים שנפטרו ב-2005
אשפיים

[ממוזער|250px|[אשף מצוי.]]
**אשפיים** (שם מדעי: Molossidae) היא משפחה של עטלפים אוכלי חרקים, הנפוצה בכל האזורים הטרופים והסובטרופים בעולם כולו.

בישראל מצוי מין אחד של אשפיים - אשף מצוי וייתכן שגם המין אשף אפריקני.

## מראה
האשפיים נבדלים בעיקר בזנבם חסר השיער וקרום התעופה. כנפיהם צרות, ארוכות וחדות בקצותיהן. על האף יש תוספות קרומיות. האוזניים גדולות מאוד ומחוברות בבסיסן בקרום על גבי הקודקוד. מספר השיניים נע בין 26 ל-32.

## מיון
*סוג: אשף (*Tadarida*)
*סוג: אשף מדומה (*Nyctinomops*)
*סוג: אשף עירום (*Cheiromeles*)
*סוג: אשף כלבי (*Cynomops*)
*סוג: אשף מסטיף (*Mops*)
*סוג: אשף מסטיף זוטר (*Chaerephon*)
*סוג: אשף מסטיף מדומה (*Promops*)
*סוג: אשף מולוסוס (*Molossus*)
*סוג: אשף מולוסוס מדומה (*Molossops*)
*סוג: אשף מצנפת (*Eumops*)
*סוג: אשף אוזנן (*Otomops*)
*סוג: אשף דרומי (*Austronomus*)
*סוג: אשף עכברי (*Myopterus*)
*סוג: אשף רפאים (*Mormopterus*)
*סוג: אשף אוסטרלי (*Ozimops*)
*סוג ומין יחיד: אשף הזיפים (*Setirostris eleryi*)
*סוג ומין יחיד: אשף ננסי (*Micronomus norfolkensis*)
*סוג ומין יחיד: אשף מאטו גרוסו (*Neoplatymops mattogrossensis*)
*סוג ומין יחיד: אשף קבררה (*Cabreramops aequatorianus*)
*סוג ומין יחיד: אשף שטוח-ראש פיטרס (*Platymops setiger*)
*סוג ומין יחיד: אשף שטוח-ראש רוברטס (*Sauromys petrophilus*)
*סוג ומין יחיד: אשף חרום-אוזן (*Tomopeas ravus*)

## קישורים חיצוניים

* 
אשפיים Molossidae במערכת מן השדה

קטגוריה:בעלי חיים שתוארו ב-1855
קטגוריה:טקסונים שתוארו בידי פול גרווה
*
בית ספר לאמנויות הבמה

**בית ספר לאמנויות הבמה** הוא בית ספר העוסק בהוראת אמנויות התיאטרון. בתי ספר לאמנויות הבמה פועלים לרוב כאקדמיות לתיאטרון או במסגרת חוג לתיאטרון באוניברסיטאות ומעניקים תואר אקדמי יחד עם ההכשרה המעשית. חלק מבתי הספר פועלים כמוסדות לא אקדמיים ולעיתים הם אף טובים יותר מבחינה מקצועית משום השקעתם המעשית רחבה יותר.

בית ספר לאמנויות הבמה או בית ספר לתיאטרון, עוסק בהכשרת מגוון רחב של אמנים ובעלי מקצוע הקשורים לעשייה תיאטרונית ולאמנויות המופע. הלימודים נערכים במסלולים נפרדים לכל מקצוע, אך בעלי זיקה וקשר בין המסלולים למטרת אינטראקציה פדגוגית ושיתופי הפעולה במסגרת העלאת הצגות בפני הקהל. הלימודים בבית ספר לאמנויות הבמה מעניקים הכשרה מעשית רחבה בהתאם למסלול לימוד, וכן לימודים עיוניים של תיאטרון ומקצועות ספציפיים לפי תחום ההתמחות.

המסלולים הנפוצים הם: לימודי בימוי, דרמטורגיה, מסלול משחק להכשרת שחקנים דרמטיים ומסלול נפרד להכשרת שחקני מחזות זמר. יש מוסדות המכשירים גם שחקנים-ליצנים לאמנויות הקרקס, מסלול עיצוב להכשרת מעצבי במה ואמנים פלסטיים לתיאטרון, במקצועות הבאים: מעצבי תפאורה, מעצבי תלבושות ותאורה, אנשי אביזרים, ציירים מבצעים, אנשי אפקטים מיוחדים, מנהלי יצור של תפאורה ועוד. במספר מוסדות נערך מסלול הפקה להכשרת מפיקים, מנהלי הצגות ואנשי אדמיניסטרציה, כמו כן  במסגרת מוסדות רבים קיימים מסלולים להכשרת אמני הופעה בתחומי מחול, בלט קלאסי וריקוד מודרני.

## בישראל
בישראל פועלים בתי ספר רבים לאמנויות הבמה, בהם:
*בית צבי - מקיים מסלול להכשרת שחקנים ומסלול להכשרת אנשי הפקה. פועל ברמת גן.
*סל"ה - הסטודיו לאמנויות התיאטרון מיסודו של יורם לוינשטיין – מסלול להכשרת שחקנים. פועל בתל אביב.
*סטודיו למשחק ניסן נתיב - מסלול לימודי משחק בלבד. לבית הספר סניפים בתל אביב ובירושלים.
*גודמן - בית ספר למשחק בנגב – מסלול תלת שנתי להכשרת שחקנים. פועל בבאר שבע.
*בית הספר למשחק של סמינר הקיבוצים -  תחומי הלימוד הם משחק, בימוי, עיצוב במה ומסלול להוראת התיאטרון.
*החוג לאמנות התיאטרון בפקולטה לאמנויות ע"ש יולנדה ודוד כץ באוניברסיטת תל אביב - החוג הוותיק ביותר ללימודי מקצועות הבמה בישראל ופועל משנת 1958. הלימודים בחוג מתבצעים בשני ערוצים: העיוני והמעשי. בתחום המעשי מופעלת תוכנית לעיצוב במה לתואר ראשון שני, מסלול משחק, מסלול בימוי לתואר ראשון ושני, מסלול תיאטרון קהילתי ועבודה עם אוכלוסיות מיוחדות ומסלול עיוני בו מושם דגש על דרמטורגיה תרגום ועיבוד.
*אימפרו - הסטודיו למשחק בתיאטרון ובקולנוע, המכשיר שחקנים למשחק בימתי ומצולם במספר מסלולים: מסלול תלת שנתי הכולל הפקות תיאטרון, קולנוע וטלוויזיה במסגרת הלימודים, מסלול ערב למשחק מול מצלמה, ותוכנית הכשרה לשחקנים מקצועיים בוגרי בתי ספר אחרים.
*אוניברסיטת חיפה - החוג לתיאטרון במסלולים הבאים: תיאטרון קהילתי, ליצנות רפואית, דרמה תרפיה ומסלול לימודים עיוניים.
*בית הספר לתיאטרון חזותי – מסלול בינתחומי להכשרת אמני מיצג ומסלול הכולל תואר ראשון בתחום הוראת האמנות. פועל בירושלים.
*האקדמיה לאמנויות המופע - החלה פעילותה בתל אביב בשנת 2010.
*סופי מוסקוביץ' - שלושה מסלולים נערכים במסגרתו: לימודי בימוי, לימודי משחק לבמה, למסך ולמופעים מיוחדים, מסלול הפקה. סניף אחד בתל אביב.
*הסטודיו לאמנויות הבמה - תיאטרון חולון - מקיים מסלול לימוד תלת שנתי, סדנאות לחובבים ופרויקטים קהילתיים מגוונים. פועל בחולון
*קורן - בית הספר לקולנוע יהודי - בבית הספר קיים מסלול לימודי משחק במסגרת דו שנתית. 
*בית הספר למשחק של אספקלריא 

## ראו גם
* בית ספר למשחק

*
קטגוריה:אמנות הבמה
אמנויות הבמה
ספינת מכמורת

שמאל|ממוזער|250px|מכמורתן בנהר סקאגן באירלנד
שמאל|ממוזער|250px|איור של דיג בעזרת מכמורתן
**מכמורתן** הוא כלי שיט המיועד לדיג מסחרי באמצעות רשת מכמורת.

הדייגים פורשים רשת מכמורת מהמכמורתן ולוכדים כמויות גדולות של דגים. מכמורתנים מודרניים מסוגלים ללכוד כמויות גדולות של דגים ולשמור עליהם בקירור כדי לשמור על טריותם למשך זמן.

רשת המכמורת (באנגלית: Trawl) נועדה ללכוד דגי קרקעית הים (דיג דֶמֶרסאלי) המצויים רחוק מהחוף, כדוגמת מולית אדומה, בקלה ודגים שטוחים מסדרת הסוליתאים.

דיג מכמורתנים אינו שיטת דיג בררנית: רשתות המכמורת אינן ייעודיות ללכידת מינים מסוימים וכל דג שימצא באזור המכוסה על ידה יתפס בה. כך נתפסים דגים קטנים שאינם בעלי ערך מסחרי וכן דגים ובעלי חיים רבים שאינם דגי מאכל. חלק מרשתות המכמורת מצוידות בגלגלים שנעים על הקרקעית ומסבים נזק לשוניות. שיקום הדגה והסביבה הימית מפעילות מכמורתנים מוערך בעשרות שנים. בשל סיבות אלה דיג בעזרת מכמורתנים שנוי במחלוקת.

בישראל כ-16 מכמורתנים בעלי רישיון, הלוכדים כ-1,500 טונות דגים בשנה ומהווים כ-60% משלל הדיג השנתי בים התיכון (1% מסך צריכת הדגים בישראל).

## לקריאה נוספת
* מרקו דהן, **דיג בים התיכון**, מודן

## קישורים חיצוניים

* 
* חני לוין, ספינת מכמורת ששטה ללא רישיון נעצרה סמוך לאשקלון, באתר כל רגע, 18 במאי 2023
* 

## הערות שוליים

קטגוריה:ספינות דיג
אודיטוריום פאן-פסיפיק

שמאל|ממוזער|250px|המבנה ב-1970
שמאל|ממוזער|250px|המבנה עולה באש
**אודיטוריום פאן-פסיפיק** (באנגלית: **Pan-Pacific Auditorium**) היה מבנה מודרניסטי בלוס אנג'לס (מחוז פיירפקס). המבנה, שהיה אחת הדוגמאות לארכיטקטורת סטרים ליין בארצות הברית, נחנך ב-1935 כאולם להופעות שונות של מוזיקה, ריקוד וספורט וננטש ב-1972. במשך 17 שנים עמד נטוש ושומם עד שהתכלה בשרפה. המבנה עומד במרכזו של הסרט זאנאדו. 

## היסטוריה
המבנה הוקם לפי החלטת עיריית לוס אנג'לס להקים מבנים בעלי ארכיטקטורה מודרנית ו"חללית" בעיר, במסגרתה הוקם גם נמל התעופה הבינלאומי של לוס אנג'לס. הוא תוכנן על ידי משרד האדריכלים וורדמן ובקט (Wurdeman and Becket) כמרכז להופעות מוזיקה, עיצוב הפנים נעשה בהשראתו ובייעוצו של המעצב נורמן בל גדס (Norman Bel Geddes). אורך החזית, שהייתה צבועה בירוק ולבן, היה 69 מטרים. במרכז החזית, מעל הכניסה המאסיבית, נבנו ארבעה מגדלים מעוגלים, מעוטרים בפסים מאוזנים בולטים צבועים לבן ומעליהם מתנשאים ארבעה תרנים. מאחורי החזית המרשימה השתרע מבנה פשוט-קווים עשוי ברובו מעץ. שטח האולם היה 9,300 מטר מרובע והוא יכל להכיל עד 6,000 צופים.

ב-18 במאי 1935 נחנך האולם בתערוכה. במשך השנים הוא אירח הופעות שונות כמופעי החלקה על הקרח, קרקסים, מופעי מכוניות והארלם גלובטרוטרס, היווה את אולם הבית של קבוצות ההוקי קרח וכדורסל הגברים של UCLA ו-Los Angeles Monarchs, שימש להתכנסויות מפלגתיות ולתחרויות טניס באולם סגור. באולם התקיימו גם קונצרטי מוזיקה קלאסית (בעיקר עד 1950) ותחרויות בחירת "מלכת היופי הפאן-פסיפית".

ב-1952, חודש לפני היבחרו לנשיא ארצות הברית, נשא דווייט אייזנהאואר נאום באולם בפני 10,000 איש שגדשו אותו מעבר לקיבולתו. ב-1957 הופיע באולם אלביס פרסלי וב-1960 נשא בו סגן הנשיא דאז, ריצ'רד ניקסון נאום לאומה. 

עם פתיחת מרכז הכנסים של לוס אנג'לס (Los Angeles Convention Center) נזנח האולם וננטש. במהלך השנים עלו הצעות שונות לטיפול במבנה, שהלך והתפורר. ב-1978 הוכנס לרשימת האתרים לשימור, אך הדבר לא השפיע על מצבו. ב-1980 זכה להתעניינות כאשר "כיכב" כמועדון "זאנאדו" בסרט בשם זה ועלו הצעות להפוך אותו למועדון דיסקו או לזירת גלגיליות. אף הצעה לא הוכיחה כדאיות כלכלית מספקת. בשנות השמונים אף התגוררו במקום חסרי בית. ב-1983 פגעה שרפה בצידו הצפוני של המבנה.

ב-24 במאי 1989 כילתה את המבנה שריפת ענק, שהעשן שהיתמר ממנה נראה למרחקים בכל אזור לוס אנג'לס. כיום נמצא במקום "פארק פאן-פסיפיק" ובו מודל מוקטן של המבנה.

## דגם דיסני
באולפני הוליווד של דיסני שבאורלנדו, פלורידה הוקם רק שלושה שבועות לפני השרפה, מודל מדויק, כמעט בגודל טבעי, של המבנה.

## לקריאה נוספת

* Sam Hall Kaplan, **L A Lost & Found: An Architectural History of Los Angeles**, Hennessey & Ingalls, 2000 


## קישורים חיצוניים

* תמונות היסטוריות של המקום
* המקום ב-1987, מתוך סרט חובבים של תייר מניו זילנד

קטגוריה:לוס אנג'לס: מבנים
קטגוריה:לוס אנג'לס: תרבות
פאן פסיפיק
יהודי קשטלו ברנקו

נוכחותם של יהודים בקשטלו ברנקו, עיר בפורטוגל, מוזכרת בתעודה שהוציא בשנת 1214 פדרו אלביטו, המגיסטר הגדול של מסדר הטמפלרים הטיל מיסים כבדים על סוחרים בעיר.

היהודים חיו בשכונתם שנקראה Judiaria **ז'ודיאריה** שהתרכז בעיקר ברחוב Rua d'Ega (רואה ד'אגה) וכמו כן ברחובות Rua Caquelé (רואה קאקלה), Rua Misericordia (רואה מיזריקורדיה), Rua Muro (רואה מורו), הנמצאים כולם במרכז ההיסטורי העתיק של העיר של היום.

בערך ב-1361 המלך פדרו הראשון כפה על היהודים לשכון ברובעי מגורים נפרדים. בקשטלו ברנקו קהילה מאורגנת כזאת המכונה "קומונה ז'ודאה" התקיימה בין השנים 1381–1496. החל משנת 1473 המלך אפונסו החמישי הרשה ליהודים להרחיב שכונתם.
משנת 1384–1385 נשארה תעודה שבו מנהיג מקומי בשם לופו ואשקש מונה כאחראי על תשלומי המיסים המוטלים על החוזים ועל ההכנסות של יהודי היישוב. בשנת 1393 תפקיד זה עבר לידי מפקד מצודת אובידוש.

## שנות הגירוש וההתנצרות הכפויה
השנים 1496–1497 ציינו סוף נוכחות היהודים ככאלה בפורטוגל. בעקבות ההתנצרות הכפויה בכוח על ידי המלך מנואל הראשון נוצרו אוכלוסיות של אנוסים הקרויות "נוצרים חדשים" שהיו כל הזמן חשודות בעיני הכנסייה כלא אמינות באמונתן הנוצרית. אכן חלק מ"הנוצרים החדשים" ניסו לשמור על המסורת היהודית בהסתר. רבים מה"נוצרים החדשים" שילמו ביוקר על זהותם המיוחדת, בגלל חשדות מבוססים או שקריים ששמרו על היהדות. הם נחקרו במרתפי האינקוויזיציה והועלו על המוקד. אנוסים רבים התגורר באזורים יותר הררים של הממלכה – בין ויניאש לקשטלו ברנקו, בבמה שההיסטוריון האנגלי יהודי לוסיין וולף כינה "מאראנוס לנד".

על מפה משנת 1509 בספרו של דוארטה ב'ארמש על מבצרי פורטוגל, השכונה שמרכזה הרואה ד'אגה הייתה צפופת אוכלוסין. לעומת זאת על מפה משנת 1762
הנמצאת באקדמיה הממלכתית להיסטוריה במדריד הרובע מופיע בצבע לבן, כלומר מדולדל מתושבים, בגלל היותו נחשב "אזור טמא" בעיני האינקוויזיציה.

## אישים
בקשטלו ברנקו ובסביבה נולדו אישים לא מעטים שמוצאם היה יהודי. שלושה מהם היו מפורסמים יותר, שלושתם רופאים: **ד"ר ז'ואו רודריגש דה קשטלו ברנקו**, המכונה "**[[אמטוס לוזיטנוס| אמטו לוזיטנו]]**" (בשמו היהודי המקורי "חביב") שגלה לספרד, לאיטליה, הולנד, ולבסוף לדלמטיה ולסלוניקי שם חזר לדת היהודית; **פליפה רודריגש דה קשטלו ברנקו** שגלה לאיטליה וחזר ליהדות, נודע כאליהו מונטאלטו (1567?–1616),והיה לרופא אישי של המלכה מאריה דה מדיצ'י בצרפת, ו**אנטוניו נונש ריבירו סאנשש** שהיה יליד פנאמאקור, יישוב בסביבת קשטלו ברנקו, (1699–1783) ושימש כרופא בחצר הצארים בסנקט פטרבורג.

## במאה ה-20
בשנות ה-1920 כמה ממשפחות האנוסים מקשטלו ברנקו כמו בכמה מקומות אחרים בפורטוגל חידשו את מגעיהם עם היהודים וחלקם חזרו ליהדות. בראש התנועה של חזרה ליהדות בקרב אנוסי פורטוגל עמד הקפטן ארתורו קרלוש **באשטה בארוש** (בן ראש) מפורטו שביקר בשנת 1929 את האנוסים המעטים בקשטלו ברנקו.
באותה שנה המנהל המחוזי בקשטלו ברנקו הכיר רשמית בקהילה היהודית הראשונה שקמה מחדש באזור - זו מן היישוב קוביליאו Covilhã.

במוזיאון בקשטלו ברנקו נמצאה אבן עם כתובת בעברית מתוך בית הכנסת של העיר בלמונטה משנת 1297. כתובת זו עמדה לעבור למוזיאון היהודי בבלמונטה.

## קישורים חיצוניים
*מפת ה"ז'ודיאריה"

*על יהודי קשטלו ברנקו בספריה היהודית הויטואלית
* 
"מפת הז'ודיאריה" על מפת העיר ההיסטורית קשטלו ברנקו מ-1762
*תמונות מהרחובות שהיו פעם חלק מהשכונה היהודית - עקבות משוערות של מנורה עם צלב ושל סממנים יהודים 
* מפה בספר של דוארטה ד'ארמש מ-1509 באתר המרכז אלברטו בנבנישטה

קטגוריה:יהדות פורטוגל
תיק אפרסק

**תיק אפרסק** הוא כינויו של תיק חקירה של משטרת ישראל שעסק במעשי שחיתות בהם נחשדו גורמים במפד"ל ובשלטון המקומי בסוף שנות ה-70 ובראשית שנות ה-80.

## השתלשלות האירועים
"תיק אפרסק" הוא כינוי שניתן על ידי המפכ"ל, הרצל שפיר, ללקט של ידיעות גולמיות, שהצטברו ביחידה הארצית לחקירות הונאה (יאח"ה), בשליש האחרון של שנת 1980. הידיעות הללו לא טופלו במסגרת חקירה סמויה ואף לא נבדקו. מקצתן עלו חשדות נגד אישי ציבור מסוימים, ומרביתן עסקו בהקצבות כספים, לכאורה שלא כדין, על ידי אישים ממשרד הפנים ומרשויות מקומיות מסוימות, שחלקם היו מקורבים לשר הפנים יוסף בורג. שר הפנים עצמו לא נחשד באף אחת מידיעות אלו.

בסוף אוקטובר, או בתחילת נובמבר 1980, נודע לשר בורג, שהיה אז השר הממונה על משטרת ישראל, על קיומן של ידיעות כאמור, והוא פנה למפכ"ל וביקש לדעת במה מדובר. המפכ"ל כינס בלשכתו ישיבה דחופה עם ראש יאח"ה בנימין זיגל ועם ראש אגף חקירות (אח"ק) יחזקאל קרתי, וביקש להתעדכן בעניין. מאחר שהידיעות לא טופלו, נדרשה קצינת ההערכה של היחידה לעבוד במשך לילה שלם כדי להכין את החומר להצגה בפני המפכ"ל, בישיבה שהתקיימה בלשכתו ב־3 בדצמבר. אחר כך, באותו יום, התייצב הרצל שפיר בפני השר בורג, מסר לו עדכון על החומר, והדגיש בפניו כי החומר אינו עומד בפני חקירה גלויה. השר בורג קבע כי אין לטפל בחומר באופן גלוי, אלא רק אחרי הבחירות לכנסת העשירית, שהתקיימו ביוני 1981. שפיר הסכים עם ההנחיה הזו. בפגישה נוספת שהתקיימה בין בורג ושפיר ב־14 בדצמבר, דרש בורג לקבל את כל החומר המודיעיני הנדון, אך שפיר התנגד לכך.

ב־16 בדצמבר נפגש שפיר עם חברו, רב-אלוף במילואים חיים לסקוב, וטען בפניו כי בורג ביקש ממנו לשמוע פרטים על חומר הנוגע למשרד הפנים, וכי בגלל הבחירות אין לחקור בזה. כאשר נודע לציבור על הפגישה הזו – אחרי פיטוריו של שפיר, הועלתה נגד שפיר ביקורת על כך כי אם סבר שהנחיותיו של בורג ניתנו שלא כדין, היה עליו לפנות ליועץ המשפטי לממשלה, יצחק זמיר.

ב־25 בדצמבר כינס שפיר בלשכתו ישיבה עם זיגל, וביקש כי החומר יצולם בשני עותקים. עותק אחד הפקיד שפיר בכספת בלשכתו ועותק שני לקח לביתו.

ב־31 בדצמבר פיטר בורג את שפיר בשיחה בארבע עיניים, שבמהלכה איים שפיר על בורג כי אם לא יחזור בו מהחלטתו לפטרו: "לא יהיה טוב למדינה, לממשלה לעם ישראל ולמפלגה של בורג".

למחרת היום הדליף שפיר לחה"כ יוסי שריד את "אפרסק", וכך נודע העניין לציבור. בעקבות כך גם התגלה כי שפיר החזיק ברשותו את העותק השני של החומר.

ב־4 בינואר 1981, הועבר כל החומר לבדיקתו של היועמ"ש, פרופ' יצחק זמיר, שקבע בחוות דעת שהתפרסמה באפריל 1981, כי מרבית החומר אינו ראוי לחקירת משטרה. למעשה רוב האשמות של שפיר נגד בורג נדחו על ידי זמיר.

לימים התברר כי החומר שהועבר לחקירה הוביל בסופו של דבר לכתב אישום אחד ולהרשעתו של ראש מועצת גני תקווה, מרדכי וייס, בעבירות של מרמה והפרת אמונים.

פיטוריו של שפיר לא הועמדו לביקורת שיפוטית. מיד לאחר הפיטורים הגישו שני קציני משטרה עתירה לבג"ץ נגד הפיטורים. הרצל שפיר, שתחילה אמר שיצטרף לעתירה, חזר בו, וכעבור כשבוע ימים נמחקה העתירה על ידי העותרים.

יש הסבורים כי תיק אפרסק נעשה למיתוס חסר אחיזה במציאות לפיו בורג סילק את שפיר כדי למנוע חקירה שעלולה הייתה לסכן אותו. לדעתם של האוחזים בגישה זו, הדחתו של שפיר נבעה מרצף של אירועים, בהם התגלו פגמים באמינותו. הימנעותו של שפיר מלהצטרף לעתירה לבג"ץ סיכלה את האפשרות להוכיח את טענותיו נגד בורג.

## קישורים חיצוניים
* 

## הערות שוליים

קטגוריה:1980 בישראל
אפרסק
קטגוריה:מפד"ל
אפרסק
אשלי יאנג

**אשלי סימון יאנג** (באנגלית: **Ashley Young**; נולד ב-9 ביולי 1985) הוא כדורגלן אנגלי המשחק בעמדת המגן או הקשר השמאלי באיפסוויץ' טאון.

## קריירה
יאנג החל את קריירת המשחק שלו בקבוצת ווטפורד, וערך את הופעת הבכורה שלו בקבוצה הבוגרת בשנת 2003 בגיל 18. החל מעונת 2004 קנה לעצמו יאנג מקום קבע בהרכב הקבוצה, ואף היה לשחקן מפתח בעונת 2005, אז הצליחה הקבוצה לעלות לליגת הפרמייר ליג. בינואר 2007 עבר יאנג לקבוצת אסטון וילה תמורת 9.6 מיליון פאונד. גם בקבוצה זו הפך יאנג במהרה לשחקן הרכב, והפגין יכולת טובה אשר הקנתה לו זימון לנבחרת אנגליה הבוגרת. בעונתו הראשונה בקבוצה בישל יאנג 17 שערים, שני רק לססק פברגאס. יאנג זכה במהלך שנת 2008 בתואר שחקן החודש של הפרמייר ליג 3 פעמים שונות, היה פעמיים חלק מנבחרת העונה (עונות 2007 ו-2008) ואף זכה בתואר השחקן הצעיר הטוב ביותר לעונת 2009.

ב-23 ביוני 2011, השלים יאנג את מעברו למנצ'סטר יונייטד מאסטון וילה באופן רשמי כשחתם על חוזה בקבוצה ל-5 שנים. את הופעת הבכורה שלו במדי יונייטד ערך יאנג במשחק ידידות נגד ניו אינגלנד רבולשן, כששיחק 67 דקות באגף הימני לפני שהוחלף. את הופעת הבכורה הרשמית שלו במדי יונייטד ערך יאנג ב-13 ביולי בניצחון יונייטד 2–3 בדרבי על מנצ'סטר סיטי במגן הקהילה כשהשלים 90 דקות בהן גם בישל שער.

את הופעת הליגה הראשונה שלו במדי יונייטד ערך יאנג ב-14 באוגוסט, בניצחון החוץ 1–2 על וסט ברומיץ' אלביון. יאנג כבש את שני שערי הבכורה שלו לזכות יונייטד בניצחון קבוצתו 2–8 על ארסנל ב-28 באוגוסט באולד טראפורד. באותן השנים שימש יאנג בעיקר כשחקן מחליף ביונייטד אך בעונת 2014/15 זכה לדקות רבות יותר תחת לואי ואן חאל, ואת שערו הראשון לעונת 2014/15 כבש יאנג בניצחון קבוצתו 0–1 על ניוקאסל יונייטד. לקראת עונת 2017/2018 מונה יאנג לקפטן הראשי של מנצ'סטר יונייטד, לאחר פרישתו של מייקל קאריק.

ב-17 בינואר 2020 יאנג חתם באינטר מילאנו מהסרייה א'. במשחקו הראשון עבור המועדון בישל יאנג ללאוטרו מרטינס שער מול קליארי, המשחק הסתיים בתוצאה 1-1. ב-16 בפברואר כבש את שערו הראשון בהפסד מול לאציו בתוצאה 1–2. ב-23 במאי 2021 כבש ובישל במשחק שנגמר בתוצאה 1–5 לזכות הנראזורי מול אודינזה, באותה עונה זכתה אינטר באליפות.

ב-17 ביוני 2021 חתם יאנג באסטון וילה מהפרמייר ליג לעונה אחת. הוא ערך את הופעת הבכורה נגד הקבוצה בה גדל, ווטפורד, משחק אשר אותו הפסידה אסטון וילה 2–3.

ב-13 ביולי 2023 חתם יאנג באברטון לעונה אחת.

ב-23 ביולי 2025 חתם יאנג באיפסוויץ' טאון מהצ'מפיונשיפ.

## קישורים חיצוניים

* אשלי יאנג, באתר הרשמי של מנצ'סטר יונייטד

## הערות שוליים

קטגוריה:קשרי כדורגל אנגלים
קטגוריה:כדורגלני ווטפורד
קטגוריה:כדורגלני אסטון וילה
קטגוריה:כדורגלני מנצ'סטר יונייטד
קטגוריה:כדורגלני אברטון
קטגוריה:כדורגלני איפסוויץ' טאון
קטגוריה:זוכי פרס הכדורגלן הצעיר של השנה בליגה האנגלית
קטגוריה:כדורגלני נבחרת אנגליה
קטגוריה:כדורגלנים אנגלים
קטגוריה:כדורגלני יורו 2012
קטגוריה:כדורגלני מונדיאל 2018
קטגוריה:אנגלים ממוצא ג'מייקני
קטגוריה:כדורגלני אינטר מילאנו
קטגוריה:אנגלים שנולדו ב-1985
מרכז הכנסים של לוס אנג'לס

[שמאל|ממוזער|250px|מרכז הכנסים בעת תערוכת [E3 ב-2005]]
**מרכז הכנסים של לוס אנג'לס** (באנגלית: **Los Angeles Convention Center** ובקיצור: **LACC**) הוא אחד ממרכזי הכנסים והתערוכות הגדולים בארצות הברית ואחד המתקדמים בעולם מבחינה טכנולוגית. המרכז, הממוקם בדרום-מערב הדאונטאון של לוס אנג'לס, נחנך ב-1971 והורחב במספר שלבים בין 1993 ו-1997. שטח התצוגה משתרע על 67,000 מטר מרובע והמבנה מכיל גם שטחי מבואה, פגישות ושירותים על 13,700 מטר מרובע נוספים ואודיטוריום ל-299 איש.

המבנה תוכנן על ידי האדריכל צ'ארלס לאקמן, שהיה שותף לתכנון נמל התעופה הבינלאומי של לוס אנג'לס ב-1958 ותכנן, בין היתר, גם את המדיסון סקוור גארדן בניו יורק ואת הפורום, אולם הבית של הלוס אנג'לס לייקרס. המבנה המקורי היה בעל צורת ריבוע, צורה שעוותה במהלך השנים כתוצאה מתוספות והרס חלק ממנו על מנת להקים את סטייפלס סנטר. ב-1983 נפגע המבנה קשות על ידי טורנדו.

המרכז מארח אירועים שנתיים שונים כגון תערוכת משחקי המחשב החשובה, E3 ביוני, תערוכת הרכב של לוס אנג'לס  בנובמבר ואת "נשף המושל" המתקיים לאחר טקס חלוקת פרסי האמי.

## לקריאה נוספת

* Sam Hall Kaplan, **L A Lost & Found: An Architectural History of Los Angeles**, Hennessey & Ingalls, 2000 


## קישורים חיצוניים

* 

קטגוריה:לוס אנג'לס: מבנים
קטגוריה:לוס אנג'לס: תרבות
צ'ארלס לאקמן

[שמאל|ממוזער|220px|[מדיסון סקוור גארדן, ניו יורק]]
[שמאל|ממוזער|220px|[הפורום (קליפורניה)|הפורום]]
[שמאל|ממוזער|220px|בניין הנושא של [נמל התעופה הבינלאומי של לוס אנג'לס]]

**צ'ארלס לאקמן** (באנגלית: **Charles Luckman**; 16 במאי 1909 - 26 בינואר 1999) היה איש עסקים ואדריכל אמריקאי.

## כאיש עסקים
לאקמן, שנולד בקנזס סיטי, בן יחיד למשפחה מן המעמד הבינוני, ביקש לממש חלום ילדות ולהיות אדריכל. לשם כך השתלם באוניברסיטת אילינוי, ובשנת 1931 סיים את לימודיו. אולם עקב השפל הגדול לא מצא עבודה כאדריכל ופנה לעסקים. בתחילה עבד כאיש מכירות ובהמשך קודם למשרות ניהול רמות יותר ויותר עד שהיה בגיל 30 לאחד המנכ"לים הצעירים ביותר בארצות הברית, כמנהלה של חברת משחת השיניים "Pepsodent". שבע שנים לאחר מכן, עקב רכישה, הפך למנכ"ל "ליוור ברודרס" (חלק מתאגיד הענק יוניליוור ונציגו בארצות הברית) וזכה לתואר "ילד הפלא של עולם העסקים האמריקאי" (Wonder Boy of American Bussiness).

בעת מלחמת העולם השנייה כיהן בוועידת הנשיא לזכויות אדם. מיד עם תום המלחמה ביקש הנשיא הארי טרומן כי לאקמן ייקח על עצמו את תפקיד היושב ראש של "הוועדה האזרחית לסיוע" (למדינות אירופה), מסגרת שקדמה במספר חודשים לתוכנית מרשל. עבור פועלו זה זכה לעיטור לגיון הכבוד הצרפתי, לחבר מסדר יוחנן הקדוש הבריטי ולעיטור "כוכב הסולידריות" האיטלקי.

ב-10 ביוני 1946 הופיע המנכ"ל הצעיר של "ליוור ברודרס" על שער גיליון טיים מגזין.

## כאדריכל
ב-1949, עשרים שנה לאחר שעזב את האוניברסיטה, סייע לתכנן את "ליוור האוס", מטה החברה שלו בניו יורק. גורד השחקים האלגנטי תוכן לפי עקרונותיו של האדריכל מיס ון דר רוהה והיה אחד הראשונים שנבנו תוך שימוש ב"מסכי זכוכית" אטומים לכל ארכו.

לאקמן התפטר מראשות ליוור ברודרס כדי להפוך לאדריכל במשרה מלאה. הוא עבר ללוס אנג'לס וחבר לוויליאם פריירה, שעמו למד באילינוי. בין הפרויקטים שתכננו בשנות החמישים נמצאים כמה מן המבנים המודרניסטיים שאפיינו את אדריכלות התקופה בלוס אנג'לס, אשר שמו דגש על קווים נקיים ומעוגלים ומבנה אווירודינמי, עיצוב שקרא "סילוני" או "חללי". גולת הכותרת של עבודתם הוא המבנה הנושאי של נמל התעופה הבינלאומי של לוס אנג'לס, וכמו כן תכננו את "עיר הטלוויזיה" של CBS בלוס אנג'לס, את מלון הילטון בברלין, את מלון דיסנילנד ועוד.

לאחר שעזב את השותפות עם פריירה תכנן לאקמן בלוס אנג'לס את מרכז הכנסים של לוס אנג'לס, מרכז Aon, גן החיות של לוס אנג'לס והפורום. בניו יורק תכנן את המדיסון סקוור גארדן, עבור נאס"א תכן את מרכז הבקרה לטיסות המאוישות ביוסטון ומבנים במרכז החלל קנדי, ואת אצטדיון אלוהה בהונולולו. משרד האדריכלים שהקים (Charles Luckman Associates (CLA, היה לאחד הגדולים והמצליחים בארצות הברית בין 1968 ו-1973.

## לקריאה נוספת

*Charles Luckman ,**Twice in a Lifetime: From Soap to Skyscrapers** (New York, NY: W. W. Norton, 1988) 
* Sam Hall Kaplan, **L A Lost & Found: An Architectural History of Los Angeles**, Hennessey & Ingalls, 2000 


## קישורים חיצוניים

* דיוקנו על שער טיימס מגזין
* ביוגרפיה ואוסף מסמכיו 
* הספד בניו יורק טיימס 
* 

## הערות שוליים

קטגוריה:אמריקאים ילידי מיזורי
קטגוריה:קנזס סיטי (מיזורי): אישים
קטגוריה:אדריכלים אמריקאים
קטגוריה:אנשי עסקים אמריקאים
קטגוריה:מעוטרי אות לגיון הכבוד
קטגוריה:אדריכלים מודרניסטים
קטגוריה:בוגרי אוניברסיטת אילינוי באורבנה-שמפיין
קטגוריה:אמריקאים שנולדו ב-1909
קטגוריה:אמריקאים שנפטרו ב-1999
ארכובה

שמאל|ממוזער|250px|התקן ארכובה המשמש להפעלת מחדד עפרונות
**אַרְכֻּבָּה** היא מילה נרדפת לברך, המשמשת גם לתיאור התקנים שנבנו בצורה כפופה המזכירה ברך. טעות נפוצה בעברית היא החלפת ארכובה בארכוף, ככל הנראה בשל הדמיון בצליל.
מסופר על בר כוכבא שהיה מצליח להחזיר לרומאים את האבנים שזרקו על היהודים באמצעות ארכובותיו (איכה רבה, פרשה ב', פסקה ד'): "ומה היה עושה בן כוזיבא היה מקבל אבני בליסטרא באחד מארכובותיו וזורקן והורג מהן כמה נפשות ועל זה אמר רבי עקיבא כך".

## ארכובה כהתקן מכני
שמאל|ממוזער|250px|התקן ארכובה מהתקופה הרומית, שנמצא בשווייץ. השימוש של התקן זה עדיין אינו ידוע
[שמאל|ממוזער|150px|התקן ארכובה ששימש לדריכת [קשת אופקית]]
[שמאל|ממוזער|150px|[גרמופון עם ידית  לסיבוב התקליט]]
התקני ארכובה, המזכירים בצורתם ברך כפופה, משמשים בדרך כלל להפעלה של מנגנונים מכניים. התקני ארכובה ידועים כבר מהעת העתיקה. דוגמה להתקן ארכובה ניתן למצוא בהתקן המָנוּאֵלָה (בצרפתית: **manivelle**, כַּנֶּנֶת) ששימש בין היתר להתנעתם של כלי רכב ישנים, בדוושת אופניים ולהפעלתם של גרמופונים. התקני ארכובה או מנואלה ידועים כבר מהעת העתיקה ושימשו בדרך כלל להפעלה של מכשירים מורכבים.

## ראו גם
*גל ארכובה

## קישורים חיצוניים

* 

קטגוריה:מכניקה
וקסמן

**וקסמן** הוא שם משפחה ממקור גרמני (Wachsmann).

קטגוריה:שמות משפחה אשכנזיים
קטגוריה:שמות משפחה גרמניים
מספר גרהאם

**מספר גרהאם** הוא מספר גדול ששימש כחסם עליון לבעיה בקומבינטוריקה בהוכחה של המתמטיקאי . המספר התפרסם בקרב חובבי המתמטיקה לאחר שמרטין גרדנר כתב עליו בטור הפופולרי שלו *Mathematical Games* בירחון "סיינטיפיק אמריקן" בנובמבר 1977. המספר תואר על ידי גרדנר בתור "המספר הגדול ביותר שאי-פעם שימש בהוכחה מתמטית רצינית".

מספר גרהאם גדול משמעותית ממספרים גדולים אחרים כגון גוגול (\ 10^{100}), גוגולפלקס (10^{10^{100}}) ואפילו ממספר סקיוז הראשון (e^{e^{e^{79}}}). אין מספיק מקום ביקום הנראה כדי לכתוב את מספר גראהם בכתיב עשרוני. אפילו אם ננסה לכתוב את המספר כמגדל חזקות וכל ספרה תהיה בסדר גודל של אורך פלאנק לא יהיה לכך די מקום ביקום. במהדורת ספר השיאים של גינס משנת 1980 הוכר מספר גרהאם כמספר הגדול ביותר בעל שימוש, אולם מאז פורסמו הוכחות בהן הופיעו מספרים גדולים אף יותר.

## בעיית גרהאם
מקורו של מספר גרהאם בבעיה הבאה מתורת רמזי:

גרהאם וברוס לי רוטשילד הוכיחו ב-1971 כי לבעיה קיים פתרון \ N^* והוכיחו כי \ 6 \le N^* \le N כאשר \ N = F^7(12) תחת ההגדרה F(n) = 2\uparrow^{n} 3 (\uparrow^{n} הוא החץ של קנות' ו-\ F^m(n) הוא הרכבת \ F(n) על עצמו m פעמים). החסם התחתון שופר בשנת 2003 והחסמים העדכניים הם \ 13 \le N^* \le N.

מספר גרהאם שסומן ב-\ G גדול בהרבה מ-\ N שהופיע במאמר על הבעיה, והוא הופיע בעבודות מוקדמות יותר של גרהאם כחסם עליון ל-\ N^*.

## הגדרת מספר גרהאם
לא ניתן להגדיר ביעילות את מספר גרהאם בעזרת כתיב עשרוני או חזקות. אולם הדבר אפשרי בעזרת סימון החץ של קנות' והרכבת פונקציות. אם מגדירים f(n) = 3 \uparrow^n 3 אז ניתן להגדיר את מספר גרהאם: \ G = f^{64}(4). או בעזרת נוסחת נסיגה: אם מגדירים סדרה  g_n = 3\uparrow^{g_{n-1}}3 כאשר תנאי ההתחלה הוא g_1=3\uparrow^4 3 אז מספר גרהאם הוא \ G = g_{64}. כלומר:

 
\left. 
 \begin{matrix} 
  G &=&3\underbrace{\uparrow \uparrow \cdots\cdots\cdots\cdots\cdots \uparrow}3 \\
    & &3\underbrace{\uparrow \uparrow \cdots\cdots\cdots\cdots \uparrow}3 \\ 
    & &\underbrace{\qquad\;\; \vdots \qquad\;\;} \\ 
    & &3\underbrace{\uparrow \uparrow \cdots\cdot\cdot \uparrow}3 \\
    & &3\uparrow^4 3
 \end{matrix} 
\right \} \text{64 layers}


בעזרת החץ של קונוויי ניתן גם לחסום בצורה נוחה את מספר גרהאם. מתקיים: 3 \rightarrow 3 \rightarrow 64 \rightarrow 2 = f^{64}(1) . הדבר מדגים את כוחה של שיטת הסימון של קונוויי שמסוגלת בקלות לייצג מספרים גדולים מאוד שלא ניתן לייצג ביעילות באף דרך אחרת שיש בה שימוש.

## קישורים חיצוניים
* 

קטגוריה:מספרים טבעיים
קטגוריה:מספרים גדולים
קטגוריה:שיאי גינס
קטגוריה:תורת רמזי
זאיד בן סולטאן אאל נהיאן

השייח' **זאיד בִּן סולטאן אָאל נהיאן** (בערבית: **زايد بن سلطان آل نهيان**; 6 במאי 1918 – 2 בנובמבר 2004) היה נשיאה הראשון של איחוד האמירויות הערביות והאמיר של אבו דאבי מ-1966 עד מותו. הוא איחד את שבע האמירויות למדינה אחת, ובתקופת כהונתו דאג רבות לפיתוח כלכלת האמירויות ולבניית תשתיות מפוארות במדינה ובעולם.

בן סולטאן אאל נהיאן עסק גם בפעילות פילנתרופית מחוץ לארצו ותרם למדינות מוסלמיות עניות רבות באסיה ובאפריקה. החל משנת 2007 מוענק פרס על שמו בתחום הספרות . בקטגוריה ראשית הפרס הוא 300 אלף דולר, ובקטגוריות משנה - 200 אלף דולר (ואסיני אל אערג' היה בין מקבלי הפרס בשנת 2007).

## ביוגרפיה
תאריך לידתו המדויק אינו ידוע, אך במסמכים מסוימים כתוב כי אאל נהיאן נולד ב-6 במאי 1918 באבו דאבי. ישנן עדויות אחרות המצביעות על שנת 1916. אביו היה שליט אבו דאבי משנת 1922 ועד הרצחו בשנת 1926. בשנת 1927 עבר לעיר אל-עין. באזור זה לא פעלה מערכת חינוך מפותחת, ואאל נהיאן קיבל חינוך איסלאמי בסיסי וגדל בקרב שבטים בדואים. בשנת 1928 אחיו התמנה לשליט אבו דאבי. הוא מונה למושל של האזור המזרחי של אבו דאבי בשנת 1946.

בשנת 1971, לאחר תהליך משא ומתן ארוך, הקים את איחוד האמירויות הערביות ועמד בראש המדינה לאורך שנים רבות. בזמן שלטונו נחשב לשליט ליברלי יחסית.

בשנת 1999 הוקם מרכז זאיד לשיתוף פעולה השוכן במתחם מסגד שייח' זאיד באבו דאבי, אשר הוקם על מנת "להגשים את חזונו של השייח' זאיד". המרכז פרסם דו"ח שטוען כי הציונים גרמו לשואה, ומנהל המרכז הצהיר בפומבי כי "היהודים הם אויבי העמים".

לאחר מותו תפס את מקומו כאמיר אבו דאבי ונשיא האמירויות ח'ליפה בן זאיד אאל נהיאן, בנו הבכור מבין 27 ילדים שילדו לו שש נשותיו.

על שמו נקרא המסגד הגדול בסטוקהולם.

## קישורים חיצוניים

* 
* 

## הערות שוליים

קטגוריה:בית נהיאן
קטגוריה:נשיאי איחוד האמירויות הערביות
קטגוריה:אמירי אבו דאבי
קטגוריה:מיליארדרים מוסלמים
קטגוריה:מעוטרי מסדר הוורד הלבן של פינלנד
קטגוריה:מסדר מיכאל הקדוש וג'ורג' הקדוש: גבירות ואבירי הצלב הגדול
קטגוריה:מסדר כוכב רומניה
קטגוריה:ילידי 1918
קטגוריה:אמירתים שנפטרו ב-2004
חואן

**חואן** (Juan) הוא שם פרטי בספרדית המקביל לשמות ז'ואן, יוהאן, ג'ון (ג'והן) ויוחנן בשפות אחרות.

קטגוריה:שמות פרטיים לגברים
קטגוריה:שמות משפחה המבוססים על השם יוחנן
ארכוף

שמאל|ממוזער|250px|ארכוף משתלשל מאוכף מערבי
[ממוזער|200px|ה'''ארכוף''' אפשר שימוש ב[רומח פרשים|רומח בצורה יעילה יותר, תוך ניצול התנופה של הסתערות הסוס להגברת עוצמת המכה]]
שמאל|ממוזער|200px|ארכוף מהמאה ה-10, שנמצא באנגליה
שמאל|ממוזער|250px|התקן ארכוף הנמצא בכפר באנגליה
שמאל|ממוזער|250px|התקן ארכובה מהתקופה הרומית, שנמצא בשווייץ. השימוש של התקן זה עדיין אינו ידוע
**אַרְכּוֹף** או **משוורת** הוא התקן בצורה טבעתית הקשור בצידי האוכף אליו מכניס הרוכב את רגלו. הארכוף מסייע לרוכב לטפס על הסוס וחשוב מכך מחזק את יכולתו להישאר ישוב באוכף ולשלוט בהתנהגותו של הסוס.

## ההיסטוריה של הארכוף
### המצאת הארכוף
המצאת הארכוף הגיעה מאוחר יחסית בהיסטוריה, בהתחשב בכך שהסוס בוית בסביבות שנת 4500 לפנה"ס, ושכבר צבא אשור בשנת 700 לפנה"ס השתמש בהמצאה דמוית אוכף.

התיעוד הראשוני להמצאה דמוית-ארכוף, ניתן לראות בהודו במאה השנייה לפנה"ס, שם רכבו על אוכפים רכים שהיו עשויים למעשה מפיסות בד ועור, כך שהארכוף לא היה אלא טבעת גדולה שהשתלשלה מה"אוכף".

המצאת אוכף העץ הקשיח פתחה את הדרך להמצאת ארכוף אמיתי, וארכוף שכזה נמצא במערת קבורה המשויכת לשושלת ג'ין הסינית, ומתאורכת למאה השלישית לספירה.

בספר שופטים (פרק טו פסוק ח) מבואר על שמשון הגיבור שהכה בפלשתים, כמו שנאמר: "וַיַּ֨ךְ אוֹתָ֥ם שׁ֛וֹק עַל־יָרֵ֖ךְ מַכָּ֣ה גְדוֹלָ֑ה, וַיֵּ֣רֶד וַיֵּ֔שֶׁב בִּסְעִ֖יף סֶ֥לַע עֵיטָֽם". ותרגם התרגום יונתן: "וּמְחָא יָתְהוֹן פָּרָשִׁין עִם רִגְלָאִין מְחָא סַגִיאָה, וּנְחַת וִיתֵיב בִּשְׁקֵיף כֵּיף עֵיטָם". ולמדים אנו מדבריו, שמה שאמר כותב הספר, ששמשון הכה "שוק על ירך", הכוונה שהכה את רוכבי הסוסים שבפלשתים, הם הפרשים. רש"י מבהיר, שמכיוון שכותב הספר הזכיר "שוק" וגם "ירך", הוצרך לבאר התרגום, שאותם רוכבי הפרשים השתמשו באחת מרגליהם בארכוף באופן שחלק השוק שברגל נמצא בארכוף, והרגל השנייה נתמכת על ידי הירך בלבד. והרי מבואר שבזמנו של תרגום יונתן היו משתמשים בתמיכה לשוק הרגל. התרגום מתוארך על פני טווח ניכר של זמנים, מימי החשמונאים ועד למאה השביעית לספירה.

### כניסת הארכוף לאירופה
## ההשפעה של המצאת הארכוף על ההיסטוריה של הלחימה
### הארכוף וטקטיקת ההלם של הפרש המשוריין
### התזה של לין וייט
### התנגדות לתזה של וייט
## שימושים אחרים של המונח ארכוף
### ארכוף באנטומיה
השם ארכוף ניתן גם לאחת משלוש עצמות קטנות באוזן התיכונה (סדן, פטיש, ארכוף), המעבירות את הקול מהאוזן החיצונית אל האוזן הפנימית. עצם הארכוף מופרקת עם הסדן ומחוברת אל קרום החלון הסגלגל - הפתח בין האוזן התיכונה והפנימית.

### ארכוף במשמעות של כלי עינויים
המילה ארכוף משמשת בעברית גם לתיאור כלי עינויים המשמש להידוק רגלי האסיר ולעיתים אף ידיו (בצרפתית: **pillory**, עמוד הקלון, באנגלית: **stocks**, גזע עץ).

### ארכוף ברכיבת אופניים
בשם ארכוף מכונה גם ההתקן המותאם לחרטום הנעל והמחובר לדוושת האופניים כדי למנוע את החלקת הרגל.

## ארכוף מול [[ארכובה]]
בעברית מתבלבלים לעיתים בין ארכוף לארכובה ככל הנראה בגלל הדמיון בצליל. המילה ארכובה נרדפת למילה ברך ומשמשת לתיאור התקנים המזכירים בצורתם ברך כפופה כגון התקן המנואלה (בצרפתית: **manivelle**, כננת) ששימש בין היתר להתנעתם של רכבים ישנים ולהפעלתם של פטיפונים ישנים. התקני ארכובה ידועים כבר מהעת העתיקה ושימשו בדרך כלל להפעלה של מנגנונים מכניים.

## ראו גם
*אוכף
*רסן

## קישורים חיצוניים

* 
## הערות שוליים

קטגוריה:ציוד לבעלי חיים
קטגוריה:ציוד ספורט
קטגוריה:הודו: המצאות
הפורום (קליפורניה)

**הפורום** (באנגלית: **The Forum**, **The Fabulous Forum** ו-**Great Western Forum**) מאז אפריל 2022 **קיה פורום** (**Kia Forum**) הוא אולם ספורט ("ארנה") הממוקם בפרבר אינגלווד ליד לוס אנג'לס. בין השנים 1967 ו-1999 היה זה אולמה הביתי של קבוצת הכדורסל לוס אנג'לס לייקרס (שהייתה 6 פעמים אלופת ה-NBA באותה תקופה וסגנית ב-8 מהשנים הנותרות) וקבוצת ה-NHL לוס אנג'לס קינגס.

בשנים 2000–2012 היה האולם בבעלות כנסייה מקומית. לצד דרשות ופעילות דתית נערכו בו מופעים ואירועי ספורט. ב-2012 נרכש האולם על ידי חברת "מדיסון סקוור גארדן". פתיחתו מחדש לאחר שיפוצים הייתה ב-2014, והוא משמש למופעי בידור ומוזיקה. ב-25 במרץ 2020, קנה בעלי הלוס אנג'לס קליפרס, סטיב באלמר את הפורום.

## היסטוריה
הפורום הוקם ב-1967 ביוזמת ג'ק קנט קוק, הבעלים והמייסד של הלייקרס והקינגס. המבנה העגול תוכנן על ידי האדריכל צ'ארלס לאקמן, שתכנן גם, בין היתר, את נמל התעופה הבינלאומי של לוס אנג'לס, מרכז הכנסים של לוס אנג'לס ואת מדיסון סקוור גארדן בניו יורק. כוונת השם לאזכר את מקומו התרבותי והמסחרי המרכזי של פורום רומאי.

הוא תוכנן ל-17,505 מושבים לצפייה בכדורסל, 16,005 להוקי קרח ו-18,000 לקונצרטים ומופעי מוזיקה ובידור. בנוסף להגדרתו המקורית כאולם ספורט, אירח הפורום גם כינוסים פוליטיים, מרוצי מכוניות זעירות באולם סגור, טניס באולם סגור ועוד.

בשנות התשעים החלו ראשי הקינגס והלייקרס לחפש חלופות לפורום המיושן. ב-1999 עברו שתיהן לסטייפלס סנטר במרכז לוס אנג'לס. הפורום נמכר ל"כנסיית התנ"ך המרכזית הנאמנה" (Faithful Central Bible Church), קהילה שמרכזה באינגלווד. הקהילה השתמשה במקום לתפילות יום א' ולדרשות מטיפים בציבור. כמו כן התקיימו במקום מופעי מוזיקת רוק "חילונית" שהכנסותיהם קודש לכנסייה, בין היתר הופיעו בפורום אירוסמית', מטליקה, האבנים המתגלגלות, רד הוט צ'ילי פפרז, מדונה, ג'ורג' מייקל ועוד.

בשנת 2012 עבר ההיכל לידיה של חברת "מדיסון סקוור גארדן", בעליה של מספר קבוצות ספורט ואולמות ברחבי ארצות הברית, בעבור סכום של 23.5 מיליון דולר. שיפוץ ההיכל הסתיים ב-2014, ועם פתיחתו מחדש משמש למופעי בידור וקונצרטים.

### המאבק נגד הקמת האינטואיט דום
סטיב באלמר, הבעלים של קבוצת לוס אנג'לס קליפרס, הכריז בשנת 2018 על כוונתו לבנות אולם כדורסל חדש לקבוצה.
התוכנית להקמת האולם החדש עוררה חשש בקרב בעלי "הפורום". באולם החדש ניתן לקיים אירועים והופעות, דבר שיכול להוביל לתחרות ולפגיעה בפעילות האולם הוותיק. חברת מדיסון סקוור גארדן הגישה מספר תביעות משפטיות במטרה למנוע את הקמת האולם. בדצמבר 2018 הגישה קבוצת לוס אנג'לס קליפרס תביעה נגדית נגד חברת מדיסון סקוור גארדן בטענה שניסו למנוע תחרות מול הפורום.

במרץ 2020 הודיע באלמר על כוונתו לרכוש את הפורום תמורת 400 מיליון דולר, ובכך סיים את התביעה. בהתאם להסכם, הפורום ימשיך לארח קונצרטים, ולכל עובדי המקום שהחזיקו בעבודות בחברת מדיסון סקוור גארדן הוצעו משרות על ידי באלמר. האולם החדש שייבנה ישמש כביתה של הקליפרס, כמתוכנן.

באפריל 2022 רכשה קיה מוטורס את הזכות לקרוא את הפורום על שמה **קיה פורום**.

## קישורים חיצוניים

* 

## הערות שוליים

קטגוריה:אולמות כדורסל בארצות הברית
קטגוריה:לוס אנג'לס: אצטדיונים ומתקני ספורט
קטגוריה:ארצות הברית: אולמות קונצרטים
קטגוריה:לוס אנג'לס לייקרס
דעת (אתר אינטרנט)

**דעת – לימודי יהדות ורוח** הוא אתר אינטרנט עברי שעיקרו טקסטים בתחומי היהדות והרוח שלוקטו ממקורות מודפסים מגוונים.

## היסטוריה
האתר הוקם בשנת תשנ"ז (1997) בעידודו של הרב יהודה קופרמן, מנהל מכללת ירושלים, ומתתיהו דגן, ראש המנהל לחינוך הדתי במשרד החינוך, ומנוהל מראשיתו בידי פרופסור יהודה איזנברג. האתר פועל כיום בחסות המכללה האקדמית הרצוג. בראיון עמו אמר פרופסור איזנברג כי האוריינטציה של האתר היא "חינוכית יהודית ציונית".

האתר מכיל חומרי למידה והוראה בתחומים שונים: תנ"ך, תושב"ע, שבת ומועדים, תולדות עם ישראל, מחשבת ישראל, ספרות, לימודי ארץ ישראל, שמיטה, רפואה והלכה, חינוך, חסידות, לימודי משפחה, משפט עברי, צבא ומלחמה, השואה, ועוד.

האתר כולל מאגרי מידע בהיקף נרחב המכילים ספרים שלמים, טקסט מלא של מאמרים שפורסמו בכ-30 כתבי עת שונים, תמונות ומפות, איורים, צילומים ומצגות.

האתר כולל מדור בשם "אנציקלופדיה יהודית", שבשנת 2006 היו בה כ-7,000 ערכים. לאנציקלופדיה יש צוות טכני מצומצם וצוות היגוי המורכב מפרופסורים ומומחים בתחומם. כיתר חלקי האתר, גם האנציקלופדיה מתבססת על מקורות מודפסים, כגון "אוצר ישראל" - שערכים שנלקחו ממנו עברו עריכה, שכתוב ועדכון, ובמידה מועטה גם על ויקיפדיה העברית.

האתר כולל מדור נרחב בשם "בשבילי התנ"ך", הכולל את טקסט המקרא כולו, וטקסט מלא של הפרשנים הקלאסיים ומבחר פרשנים חדשים. כמו כן כולל המדור קישור לכאלפיים מאמרים בתחומי המקרא, הקלטות של פרקי תנ"ך בטעמים, מדרשי הלכה ואגדה, גליונות העיון של נחמה ליבוביץ, איורים ומפות מקראיות ועוד.

המדור "דפי עבודה" כולל עבודות מורים שהועמדו לרשות הציבור, והוא מכיל בשנת 2024 למעלה מ-7,200 עבודות.

האתר כולל כתב עת לענייני ספרות ואומנות, "מעמקים". כתב העת פרסם בתחילת פעילותו ב-2006 גיליון בממוצע אחת לשישה שבועות, קצב שירד בהמשך, עד לפרסום הגיליון האחרון, גיליון 58, במרץ 2016 . כתב עת נוסף, "לימודים - כתב עת וירטואלי לענייני חינוך וחברה" יוצא לאור מ-2011 בקצב של גיליון או שניים בשנה.

עד שנת 2003 האתר קיבל תמיכה כספית ממשרד החינוך.

## קישורים חיצוניים
* 
* זאב גלילי, בין האנציקלופדיה היהודית והוויקיפדיה, בבלוג שלו "היגיון בשיגעון"

## הערות שוליים

קטגוריה:אתרי אינטרנט ישראליים
קטגוריה:ישראל: אינטרנט וחינוך
קטגוריה:ספריות דיגיטליות
קטגוריה:אתרי אינטרנט תורניים
קטגוריה:תרבות יהודית בישראל
קטגוריה:אתרי אינטרנט שהושקו ב-1997
קטגוריה:ישראל: מאגרי מידע
רמזי סלימאן

**רמזי סלימאן** (נולד ב-23 ביוני 1947) הוא פרופסור אמריטוס לפסיכולוגיה בחוג לפסיכולוגיה באוניברסיטת חיפה, ועמד בראשו.

## ביוגרפיה
סלימאן נולד בנצרת למשפחה ערבית נוצרית. למד לתואר ראשון (1968) ושני (1972) בהנדסת חשמל בפקולטה להנדסת חשמל בטכניון (היה אסיסטנט של פרופ' משה זכאי) ולתואר שני (1982 ושלישי (1989) בפסיכולוגיה באוניברסיטת חיפה. סלימאן הוא ממייסדי ומעורכי כתב העת האקדמי "Journal of Artificial Societies and Social Simulation". הוא עוסק בעיקר בפסיכולוגיה חברתית, ותחומי מחקרו כוללים מחקרי זהות, דילמות חברתיות וסימולציות ממוחשבות של תופעות חברתיות.

סלימאן הוא העורך של כתב העת בנושאי היסטוריה וסוציולוגיה פלסטינית "Palestinian Review of Society and History" בהוצאת מרכז מדה אל-כרמל. שימש כנשיא אגודת הגליל.

## קישורים חיצוניים

* דף אישי באתר החוג לפסיכולוגיה באוניברסיטת חיפה
* אודות סלימאן
* פרופ' רמזי סלימאן נגד טי שירט רצחני
* 

קטגוריה:פסיכולוגים ערבים ישראלים
קטגוריה:בוגרי הטכניון - מכון טכנולוגי לישראל: הנדסת חשמל
קטגוריה:בעלי תואר דוקטור מאוניברסיטת חיפה
קטגוריה:סגל אוניברסיטת חיפה: פסיכולוגיה
קטגוריה:נצרת: אישים
קטגוריה:ישראלים שנולדו ב-1947
מרכז Aon

**מרכז Aon** (באנגלית: **Aon Center**) הוא גורד שחקים בלוס אנג'לס המשמש כבניין משרדים. המגדל, הנמצא בשדרות וילשייר 707, משמש את חברת הביטוח וניהול הסיכונים Aon. למבנה, שתוכן על ידי האדריכל צ'ארלס לאקמן, חתך ריבועי, עם קירות מסך בצבע ברונזה וקו-מתאר לבן. בראשו מוצג לוגו אדום (כיום מוצג הלוגו של תאגיד Aon, שוכר העוגן בבניין, בעבר נקרא הבניין First Interstate Tower ו-Wells Fargo Tower, בין 1998 ו-2003 לא היה לוגו על הבניין). בבניין 62 קומות, שטח כל אחת מהן 1,626 מטר מרובע. נכון ל-2025, זהו הבניין השלישי בגובהו בלוס אנג'לס, הרביעי בגובהו בקליפורניה, ה-64 בגובהו בארצות הברית וה-74 בגובהו באמריקה הצפונית.

## שיאי גובה
בעת הקמתו, בשנת 1973, היה המגדל בן 262 המטרים הגבוה ביותר ממערב לנהר המיסיסיפי, ב-1982 זכה בתואר זה מגדל ג'יי. פי. מורגן ביוסטון (נקרא בעבר Texas Commerce Tower). עד שנת 1990 היה המגדל הגבוה ביותר בקליפורניה עד להקמת מגדל US Bank (נקרא בעבר Library Tower) בלוס אנג'לס. 

## השרפה בבניין
ב-4 במאי 1988 בשעה 10:00 בערך החלה לבעור שרפה בקומה ה-12. השרפה גברה עד מהרה וכילתה חמש קומות, היות שבבניין לא היו אמצעי כיבוי אש (התקן לא דרש זאת אז). 40 איש נפגעו, בהם עובד אחד שנהרג. השרפה כובתה רק ארבע שעות לאחר שפרצה. עלות תיקון הנזקים הכבדים שנגרמו הייתה 50 מיליון דולר והשיקום נערך במשך ארבעה חודשים. עקב השרפה בבניין שונו תקנות כיבוי אש בגורדי שחקים ונקבע שעל כולם להיות מצוידים במערכות גילוי וכיבוי אש ומתזי מים ("ספרינקלרים").

## לקריאה נוספת

* Cameron, Robert (1990). **Above Los Angeles. San Francisco: Cameron & Company**. 
* Sam Hall Kaplan, **L A Lost & Found: An Architectural History of Los Angeles**, Hennessey & Ingalls, 2000 


## קישורים חיצוניים

* המגדל באתר גורדי השחקים 
* מגדל וילשייר 707 באתר המועצה לבניינים גבוהים וסביבת מחיה עירונית (CTBUH) 
* המגדל באתר Structurae 

## הערות שוליים

קטגוריה:שרפות בקליפורניה
Aon
קונגריים

ממוזער|Rhynchoconger trewavasae
ממוזער|Gorgasia preclara
[ממוזער|[קונגר אירופי]]
**קונגריים** (שם מדעי: Congridae), היא משפחה מסדרת הצלופחאים של דגים טורפים החיים לרוב על קרקעית הים, עד עומק של 1,000 מטר. המשפחה נפוצה בכל העולם מאקלים ממוזג ועד טרופי. אורכם הממוצע 1.2-1.5 מטר אך המין הגדול במשפחה - קונגר אירופי מגיע לאורך של 3 מטרים ולמשקל של 100 ק"ג והוא הצלופח הגדול בעולם.

כמה מהמינים כמו צלופחי הגן נשארים קרוב למאורות בקרקעית כל חייהם ונמלטים לשם מיד ברגע סכנה.

## מיון
*משפחה **קונגריים** (Congridae)
**תת-משפחה Bathymyrinae
***סוג *Ariosoma*
***סוג *Bathymyrus*
***סוג *Chiloconger*
***סוג ומין יחיד *Kenyaconger heemstrai*
***סוג *Parabathymyrus*
***סוג *Paraconger*
**תת-משפחה Congrinae
***סוג *Acromycter*
***סוג *Bassanago* 
***סוג *Bathycongrus*
***סוג *Bathyuroconger*
***סוג *Blachea* 
***סוג ומין יחיד *Castleichthys auritus*
***סוג קונגר (*Conger*) - בו קונגר אמריקאי, קונגר אפור וקונגר אירופי
***סוג ומין יחיד *Congrhynchus talabonoides*
***סוג *Congriscus*
***סוג ומין יחיד *Congrosoma evermanni*
***סוג ומין יחיד קונגר כתמים (*Diploconger polystigmatus*)
***סוג *Gnathophis*
***סוג *Japonoconger* 
***סוג ומין יחיד *Lumiconger arafura*
***סוג *Macrocephenchelys*
***סוג ומין יחיד P*oeciloconger kapala*
***סוג *Promyllantor*
***סוג ומין יחיד *Pseudophichthys splendens*
***סוג *Rhynchoconger*
***סוג ומין יחיד *Scalanago lateralis*
***סוג קוֹנְגֵּרִית (*Uroconger*)
***סוג *Xenomystax*
**תת-משפחה צלופחי גן (Heterocongrinae)
***סוג גנון (*Gorgasia)*
***סוג גנונית (*Heteroconger*)

## קישורים חיצוניים

קטגוריה:בעלי חיים שתוארו ב-1856
קטגוריה:טקסונים שתוארו בידי יוהאן יקוב קאופ
*